Vedtægtsændringer+ifht.+ny+struktur+for+medlemsmøder+oktober+2012

Nedenstående foreslåede vedtægtsændringer er en stadfæstelse af den nye mødestruktur, som fødevarefællesskabet har afprøvet siden medlemsmødet i januar 2012. **Formålet med den den nye mødestruktur er at løse følgende problemer:**
 * 1) Det er uklart, hvilke grupper og hvilke møder, der har beslutningskompetence i forhold til hvad i fødevarefællesskabet. Kort sagt: Hvad gør man hvis man vil gennemføre noget i KbhFF?
 * 2) De fire årlige medlemsmøder blev indført i sin tid for at der 4 gange om året var mulighed for at aktive medlemmer kunne søge penge til nye projekter, som de gerne ville sætte i gang i fødevarefællesskabet. Men medlemsmøderne har vist sig at rumme en masse forskellige typer af beslutninger, hvilket gør det svært at holde dem strukturerede. Desuden er der forholdsvist få ansøgninger om midler til projekter, der kommer op på medlemsmøderne.
 * 3) Det er svært at få overblik over, hvilke beslutninger, der allerede er blevet truffet og hvem, der har været med til at træffe dem.
 * 4) Der kan hurtigt komme til at være rigtigt mange møder i løbet af et år — når man som medlem både skal deltage i sin lokalafdelings møder og i de 4 årlige medlemsmøder.


 * Den nye mødestruktur løser disse problemer på følgende møde ([[file:kbhff/konsensusgruppe_oplaeg.pdf|se evt. hele oplægget i PDF-format]]) **


 * Ad 1. ** For at gøre det let for medlemmerne at finde ud af, hvilke beslutninger, der kan træffes af hvilken gruppe i fødevarefællesskabet, har faciliteringsgruppen udviklet en [[file:kbhff/KBHff_beslutnings_flowchart.pdf|beslutningsflowchart]], der skal give et overblik over, hvordan beslutninger træffes i KBHFF.


 * Ad 2. ** faciliteringsgruppen foreslår, at de nuværende medlemsmøder bliver til 3 forskellige typer møder, dels så man undgår at skulle tage beslutninger om vidt forskellige ting ved det samme møde, og dermed sikre, at der vil være bedre tid til at behandle punkterne på mødet ordenligt – dvs. de fremmødte kan både nå at blive oplyst og tage en beslutning samme aften. De tre nye typer medlemsmøder er:
 * 1) Debatmøde — afholdes efter behov. Fokus på værdimæssige, principielle beslutninger, f.eks. Fængsler, Avocadoer, Kød). Debatmøderne vil være to-delt med indledende oplæg, der nuancerer og informerer for og imod den pågældende sag. Og derefter vil der være en konsensusbeslutningsproces, hvor de fremmødte medlemmer i fællesskab søger at finde løsning og et standpunkt, som alle kan stå inde for.
 * 2) Udviklingsmøde — afholdes 2 gange årligt. Fokus på strategiske og økonomiske beslutninger (f.eks. Melkværn, Byhave, Æblepresser). Udviklingsmøderne vil være todelt; først med en stramt faciliteret proces, hvor projektansøgninger om midler behandles af de fremmødte medlemmer. Derefter vil der være en meget mere åben og frimodig caféstruktur, hvor medlemmerne sidder i små gruppper og brainstormer og udvikler idéer til projekter, som de gerne ser sat i værk til det næste udviklingsmøde.
 * 3) Generalforsamling — afholdes 1 gange årligt. Fokus på organisatoriske beslutninger (f.eks. Valg til tillidsposter, vedtægtsændringer og optagelse af lokalafdelinger). Generalforsamlingen vil være fødevarefællesskabets årlige festdag, hvor arbejdsgrupperne gør status, nye tillidsrepræsentanter vælges og de gamle takkes for deres indsats. Generalforsamlingen skal gerne falde en lørdag, så der er mulighed for at holde en stor fest for hele fødevarefællesskabet bagefter.


 * Ad 3. ** For at skabe overblik over, hvilke beslutninger de enkelte arbejdsgrupper, butiksgrupper og kollektivgruppen træffer, foreslår Faciliteringsgruppen, at grupperne hver især opretter en beslutningsoversigt i wikien. Disse beslutningsoversigter vil gøre det let for alle medlemmer at se gruppernes beslutninger. Der vil være links til referaterne fra de møder, hvor beslutningerne er blevet truffet. Se wikiside-skabelon. Se et eksempel med kollektivgruppens beslutningsoversigt.

Foreslåede vedtægtsændringer Se de nuværende vedtægter.
 * Ad. 4. ** Ved at reducere antallet af medlemsmøder fra fire til tre, og samtidigt gøre møderne mere specifikke håber faciliteringsgruppen at sikre, at de medlemmer, der deltager i møderne virkelig er interesserede i mødets indhold, og samtidigt ikke føler sig forpligtede til at møde op til møder om emner, som ikke interesserer dem.

Markeret med grøn == foreslåede ændringer

Stk. 2. Ordinær generalforsamling afholdes én gang årligt inden udgangen af april måned og indkaldes med mindst tre ugers varsel ved annoncering på foreningens hjemmeside og i det elektroniske nyhedsbrev.
 * § 4. Generalforsamlingen **

Den nuværende paragraf §7 "Medlemsmøder fjernes og erstattes af følgende to paragraffer:

Stk. 1. Udover den årlige generalforsamling afholdes der to årlige udviklingsmøder — et i foråret og et i efteråret. Disse møder har til formål at give medlemmerne mulighed for at træffe strategiske og økonomiske beslutninger omkring foreningens udvikling, herunder fordelingen af foreningens økonomiske overskud.
 * § 7. Udviklingsmøder **

Stk. 2. Stemmeberettigede på udviklingsmøderne er alle medlemmer, der senest ugedagen forinden har betalt forfaldent indmeldelsesgebyr. Hvert medlemskab har en stemme. Der kan ikke stemmes ved fuldmagt. Stk. 2. Forslag til udviklingsmøderne skal være bestyrelsen i hænde senest 14 dage før mødet. Alle forslag og dagsorden offentliggøres på foreningens hjemmeside og via foreningens elektroniske nyhedsbrev senest 7 dage før mødet. Stk. 3. I forbindelse med forslag til medlemsmøderne tilstræbes konsensus. Hvis mødets dirigent finder dette umuligt, kan forslag vedtages med simpelt flertal.

Stk. 1. I tilfælde af sager, hvor der er stærk uenighed eller uklarhed om hvorvidt kollektivgruppens driftsbeslutninger stemmer overens med foreningens værdigrundlag (de 10 grundprincipper), kan der afholdes et debatmøde, der er beslutningsdygtigt til at tage principielle beslutninger i forhold til foreningens værdigrundlag.
 * § 8. Debatmøder **

Stk. 2. Debatmøde kan afholdes, når bestyrelsen finder det nødvendigt, og skal afholdes, når mindst 1/3 af foreningens medlemmer fremsætter skriftlig begrundet anmodning om det overfor bestyrelsen. I sådanne tilfælde skal debatmødet afholdes senest fire uger efter, at bestyrelsen har modtaget anmodningen.

Stk. 3. Indkaldelsesfristen for et debatmøde er 14 dage, og med angivelse af det eller de emner, der ønskes behandlet. Stk. 4. Et korrekt indkaldt debatmøde kan kun træffe principielle beslutninger om det eller de emner, som debatmødet er indkaldt til at behandle.

Stk. 5. Stemmeberettigede på udviklingsmøderne er alle medlemmer, der senest ugedagen forinden har betalt forfaldent indmeldelsesgebyr. Hvert medlemskab har en stemme. Der kan ikke stemmes ved fuldmagt.

Stk. 6. I forbindelse med forslag til medlemsmøderne tilstræbes konsensus. Hvis mødets dirigent finder dette umuligt, kan forslag vedtages med simpelt flertal.

Stk. 1. Foreningens ledelse udgøres af kollektivgruppen udfra vedtagne beslutninger foretaget på generalforsamlingen, de to årlige udviklingsmøder og evt. afholdte debatmøder i overensstemmelse med disse vedtægter.
 * § 9. Foreningens daglige ledelse **